Heathen ga ut sitt første studioalbum i 1987, og sitt andre (og foreløpig siste), i 1991. Begge albumene høstet meget gode kritikker. Heathen planla så å utgi en EP med coverlåter. Daværende bassist Randy Laire ble drept i en bilulykke i juni 1991, men ble raskt erstattet med Ira Black. Black forlot Heathen senere samme år sammen med Doug Piercy (som hadde vært gitarist siden 1985). Heathen fikk to nye musikere til å erstatte dem, men ble så oppløst i 1992 og EP-en ble ikke utgitt.